Ντουντού Ροντρίγκες

Ο **Εντουάρντο Φερνάντες Ροντρίγκες ντε Σόουζα** {πορτογαλικά: **Eduardo Fernandes Rodrigues de Souza**}, γεννημένος στις 17 Ιουλίου 2002, ευρύτερα γνωστός ως **Ντουντού** (**Dudu**) ή **Ντουντού Ροντρίγκες** (**Dudu Rodrigues**), είναι βραζιλιάνος επαγγελματίας ποδοσφαιριστής, ο οποίος αγωνίζεται ως ακραίος επιθετικός στον Άρη Θεσσαλονίκης. 

## Ποδοσφαιρική καριέρα
Γεννημένος στο **Nova Iguaçu**, ο Ντουντού ξεκίνησε να αγωνίζεται στην ακαδημία νέων της Νόβα Ιγκουασού (**Nova Iguaçu FC**).

Τον Μάιο του 2021 πουλήθηκε απευθείας στην Αρτσούλ (**Univassouras Artsul Futebol Clube**), όπου εκτός από την ομάδα νέων του συλλόγου, έπαιξε και μερικούς αγώνες για την πρώτη ομάδα (έναν στο Campeonato Carioca Série A2 και έναν στο Copa Rio). 

Μετακόμισε το Σεπτέμβριο του 2021- αρχικά ως δανεικός - στα αναπτυξιακά τμήματα (Κ20)  της Μποταφόγκο Κ-20, σε ηλικία 19 ετών.

Συνέχισε στην Μποταφόγκο Κ-23 και ακολούθως στην πρώτη ομάδα του συλλόγου, όπου κατέγραψε μόλις μια εμφάνιση, στις 15 Ιανουαρίου 2023, σε μια ήττα με 1-0 από την **Αουντάξ Ρίο** για το θεσμό του Campeonato Carioca του 2023. 

Τον Απρίλιο του 2023, επέστρεψε στην Αρτσούλ (ως δανεικός), αλλά χωρίς να παίξει κανέναν επίσημο αγώνα για την πρώτη ομάδα και αντ' αυτού παρέμεινε μόνιμο μέλος της ομάδας νέων του συλλόγου. 

Το Γενάρη του 2024, παραχωρήθηκε δανεικός  για ένα δίμηνο στην **Esporte Clube Democrata** όπου κατέγραψε 3 συμμετοχές στο αρχικό σχήμα στο τοπικό Campeonato Mineiro του 2024. Επέστρεψε στην Μποταφόγκο και αμέσως παραχωρήθηκε στην **Associação Atlética Aparecidense**, μια ομάδα με την οποία αγωνίστηκε στην τρίτη κατηγορία της Βραζιλίας, σε 10 ματς μέχρι το καλοκαίρι του ιδίου έτους.

Στις 19 Ιουνίου 2024 πήρε μεταγραφή για τη βουλγαρική Τσέρνο Μόρε  και πραγματοποίησε το αγωνιστικό του ντεμπούτο στις 19 Ιουλίου σε μια ισοπαλία 0-0 εναντίον της ΤΣΣΚΑ 1948 ενώ στις 22 Σεπτεμβρίου σκόραρε το πρώτο του γκολ και αναδείχθηκε MVP του αγώνα στην εκτός έδρας νίκη (με 2-0) νίκη επί της Σπαρτάκ Βάρνας στο ντέρμπι της Βάρνας.

Πραγματοποίησε το ντεμπούτο του στις ευρωπαϊκές διοργανώσεις, παίζοντας δύο αγώνες στους προκριματικούς γύρους του ΟΥΕΦΑ Κόνφερενς Λιγκ 2024–25 εναντίον της ισραηλινής Χάποελ Μπερ Σεβά.

Στις 30 Ιανουαρίου 2025, υπέγραψε πενταετές συμβόλαιο συνεργασίας με τον Άρη Θεσσαλονίκης.

Σημείωσε τα  δυο πρώτα του τέρματα με τη φανέλα του Άρη στις 9 Μαΐου 2025, στον εντός έδρας αγώνα με τον Αστέρα Τρίπολης. 

Στις 13 Σεπτεμβρίου 2025, σημείωσε το τρίτο του τέρμα με τους "κίτρινους", στον νικηφόρο εκτός έδρας αγώνα κόντρα στον Ατρόμητο Αθηνών.

Στις 29 Νοεμβρίου 2025, σημείωσε το τέταρτο του τέρμα με τους "κίτρινους", σκοράροντας στο τελευταίο λεπτό των καθυστερήσεων, στον νικηφόρο εντός έδρας αγώνα κόντρα στην ΑΕΛ..

Λίγες μέρες αργότερα, και πιο συγκεκριμένα στις 3 Δεκεμβρίου 2025, άνοιξε το σκορ στον αγώνα Κύπελλο Ελλάδας εναντίον του ΠΑΟΚ.

## Στατιστικά καριέρας
### Σύλλογοι

## Παραπομπές


## Εξωτερικοί σύνδεσμοι
*Προφίλ του Ντουντού στο transfermarkt.com
*Προφίλ του Ντουντού στο soccerway.com
*Προφίλ του Ντουντού στο playmakerstats.com
*Προφίλ του Ντουντού στο bulgarian-football.com

Κατηγορία:Βραζιλιάνοι ποδοσφαιριστές
Κατηγορία:Βραζιλιάνοι ποδοσφαιριστές στο εξωτερικό
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Μποταφόγκο ντε Φουτεμπόλ ε Ρεγκάτας
Κατηγορία:Ποδοσφαιριστές Τσέρνο Μόρε Βάρνα
Κατηγορία:Ποδοσφαιριστές Πάρβα Λίγκα (Βουλγαρία)
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στη Βουλγαρία
Κατηγορία:Ξένοι ποδοσφαιριστές στην Ελλάδα